Старэйшы выкладчык кафедры вышэйшай матэматыкі і матэматычнай фізікі фізічнага факультэта БДУ Алена ГОЛУБЕВА , невялікае інтэрв’ю ў якой мы бралі на мінулым этапе спаборніцтваў, зноў узбагаціла спартыўную скарбонку ўніверсітэта, і ў гэты раз – найвышэйшай, залатой узнагародай у катэгорыі “Кумітэ Жанчыны 18+ абс.”. Дзякуючы відавочнаму прафесіяналізму, разуменню сітуацыі на татамі і ўменню прадбачыць яе развіццё, а таксама плённай падрыхтоўцы да заключнага этапу, Алена ўпэўнена і пераканаўча разбіла сваю апанентку ў барацьбе за золата з лікам 5:1.